Spinasie-en-lensiesop met spek | Food24
Spinasie-en-lensiesop met spek
vars spinasie (sny eers die dik, wit ribgedeeltes uit en weeg dit dan)
Was die spinasie en stoom dit met die druppels wat aan die blare vaskleef tot sag. Dreineer en kap dan die spinasie fyn.
Verhit die olyfolie in 'n swaarboomkastrol en soteer die uie, wortels en seldery tot sag en glansend. Gooi die knoffel by en roerbraai dit vir 'n minuut. Gooi die lensies en aftreksel by en laat dit prut totdat die lensies sag is. Haal die kastrol van die plaat af.
Gebruik 'n aartappeldrukker en druk die groente en lensies fyner. Dit sal die sop verdik. Geur die sop na smaak met sout en varsgemaalde swartpeper.
Roer die fyngekapte spinasie by en verhit dit tot deurwarm. Roer die suurroom by.
Rooster of panbraai die bladspek tot bros en goudbruin, en krummel dit dan fyner. Skep die sop in opdienbakkies en garner dit met die spek.